ยกให้เป็น ข้าวมันไก่ที่อร่อยสุด สำหรับเรา

ร้านเฮียวัดตั้งอยู่บนถนนราชพฤกษ์ขาออก ก่อนถึงแยกไปถ.ชัยพฤกษ์ มีป้ายร้านตัวโตๆ สังเกตไม่ยาก ต้องเลี้ยวมาจอดในเวิ้งนิดนึง รู้สึกรถปลอดภัยดี ดีกว่าจอดข้างทาง

ข้าวมันเค้าไม่มันเกินหุงกำลังดี ไก่ก็นุ่มไม่แฉะไม่แห้ง กำลังดีเช่นกัน น้ำจิ้มนี่วางที่โต๊ะปรุงรสเอง โดยใส่พริก กระเทียมเองเลย ไม่อั้น มีฝาปิดเรียบร้อย สะอาดอยู่ ปริมาณข้าวมันไก่จานธรรมดาน้อยไปนิด ผู้ชายหรือสายแข็งคงต้องสั่งพิเศษดีกว่านะคะ

หันไปเจอ 'ปรัชญาเฮียวัด' ชอบมาก ถ่ายรูปมาด้วย

บรรยากาศร้าน ถือว่าเป็นร้านข้างทางที่สะอาด พนง.กระตือรือล้น อาหารได้เร็ว เหมาะสมกับเป็นตัวเลือกที่ดี บางทีเราก็อยากทานอะไรง่ายๆ เร็วๆ แต่ก็อร่อยอยู่เนอะ